માણસની સાધના પર્વતના જેવી સ્થિર હોવી જોઈએ, પણ પાછી જડ ન હોવી જોઈએ, નદીના જેવી તરંગિત હોવી જોઈએ. મારી ને તમારી સાધના બીજાને પ્રક્ષાલિત કરે, બીજાની તૃષા છિપાવે. બીજાને વિશ્રામ આપે. તો સાધના સ્થિર હોવી જોઈએ એક અર્થમાં, પણ પાછી એનામાં જડતા ન હોવી જોઈએ, એ પ્રવાહિત હોવી જોઈએ. સાધના પદ્ધતિ આ દેશમાં જો પ્રવાહિત ન થઈ હોત તો કદાચ હું ને તમે આટલા સરળ, તરલ ન બની શક્યા હોત, જડ ને કઠોર બની ગયા હોત.